ལོ་ནི་ཞིན་ཧེ་རྫོང་གིས་རྒྱལ་ཁབ་ས་ཁོངས་ལྗང་བསྒྱུར་བྱེད་པའི་བཟོ་སྐྲུན་ལག་བསྟར་གྱི་ལོ་ཡིན་ལ།རྫོང་མཁར་གྱི་བྱང་ཕྱོགས་ཀྱི་འཛུལ་སྒོའི་ལྗང་བསྒྱུར་བྱེད་ས་དེ་ནི་རྫོང་དེའི་ད་ལོར་གཙོ་གནད་དུ་བཟུང་ནས་ལྗང་བསྒྱུར་བྱེད་པའི་ས་ཁོངས་ཡིན་པས།ཚད་གཞི་མཐོ་བ་དང་ལྗོངས་རྒྱུའི་བགྲོད་ལམ་གཙོ་བོ་ཡང་རེད།བཟོ་སྐྲུན་སྤྱིའི་ཐད་མ་དངུལ་སྒོར་ས་ཡ་བཞི་དང་འབུམ་གཉིས་ཁྲི་གཉིས་བཏང་བ་དང་།འཛུགས་སྐྲུན་སྤྱིའི་རྒྱ་ཁྱོན་ལ་སྤྱི་ཆིངས་གྱ་དྲུག་དང་གྲངས་ཆུང་དྲུག་བདུན་ཡོད།ལྗང་མདོག་བགྲོད་ལམ་གྱི་ནུབ་འགྲམ་གྱི་ཞེང་ཚད་ལ་མུས་བདུན་ཅུ་ཡོད་པ་དང་།ཤར་འགྲམ་གྱི་ཞེང་ཚད་ལ་མུས་དྲུག་ཅུ་ཡོད་ལ།འགྲམ་གཉིས་ཀྱི་རིང་ཚད་བསྡོམས་པས་སྤྱི་ལེ་བཅུ་གཉིས་དང་གྲངས་ཆུང་དྲུག་ཡོད་པ་དང་།བསྡོམས་པས་རིགས་མི་འདྲ་བའི་སྡོང་ཕྲུག་རྐང་ས་ཡ་གཅིག་དང་འབུམ་གཅིག་ཁྲི་ལྔ་བཙུགས།